《和严介谿赠西还诗》
明代·赵贞吉

别公犹是见公时，回望华阳黑水垂。
万里一身愁作客，十年两逐愧临歧。
孤臣去国名难洁，弃妇思家步易迟。
珍重台衡尚怜惜，直庐中夜起吟诗。

作者简介：（1508—1576）四川内江人，字孟静，号大洲。以博洽闻，最善王守仁学。文章雄快。嘉靖十四年进士。授编修。迁国子司业。俺答薄京城，大言不可订城下之盟，当宣谕诸将，监督力战。贞吉合帝旨，立擢左谕德，监察御史，奉旨宣谕诸军。为严嵩所中伤，廷杖谪官。后累迁至户部侍郎，复忤嵩夺职。隆庆初起官，历礼部尚书，文渊阁大学士。颇思改弦易辙，而与高拱不协，遂乞休归。卒谥文肃。有《文肃集》。